Flere bilister fik sig tirsdag aften en voldsom forskrækkelse på motorvej E39 ved Vestbjerg. Ved Vestbjerg-frakørslen i nordgående retning løb en vildfarende kronhjort nemlig direkte ud på motorvejen, og det kostede kronhjorten livet. Bilen, der påkørte kronhjorten, blev kort tid efter selv påkørt af to yderligere biler, som endte i grøften. Heldigvis var der ingen personer, der kom til skade ved uheldet. Påkørslen af kronhjorten var så voldsom, at dele af den blev spredt over en strækning på knap 300 meter. Nordjyllands Beredskab modtog alarmen kort før klokken 21.30, og efterfølgende blev der ryddet op på vejen.

Referat:
Tirsdag aften blev en kronhjort påkørt på motorvej E39 ved Vestbjerg. Det resulterede i, at flere biler endte i grøften.